ბეილე-ერკულანე
ბეილე-ერკულანე (რუმ. Băile Herculane) — ქალაქი და ბალნეოლოგიური კურორტი რუმინეთში, კარაშ-სევერინის ჟუდეცში. 2002 წლის მდგომარეობით ქალაქში ცხოვრობდა 6,051 ადამიანი. კლიმატი რბილია, ხმელთაშუაზღვიური ნიშნებით. ზაფხული მეტად თბილია, ივლისის საშუალო ტემპერატურა 22,5°С. ზამთარი რბილია, იანვარის საშუალო ტემპერატურა — 0,9°С. ნალექები 800 მმ წელიწადში. რუმინეთის უძველესი კურორტია. პირველად მოიხსენიება 153 წელს. სამკურნალო საშუალებებია: ქლორიდულ-კალციუმ-ნატრიუმიანი ტიპის თერმული მინერალური წყაროები გოგირდწყალბადის შემცველობით, რომელსაც იყენებენ აბაზანებისათვის, ინჰალაციისათვის, ზოგიერთი წყაროს წყალი გამოიყენება სასმელად. არის სანატორიუმები, პანსიონატები, ოტელები, სპორტული ნაგებობები.